Groco

Groco aŭ Grocado estas var-ŝarĝo kiu estas transportata nepakita en grandaj kvantoj. Laŭ PIV groco estas termino kiu referencas fakte al dekduo da dekduoj, do al grandaj kvantoj. De tie grocisto estas komercisto, kiu vendas nur po grandaj kvantoj, kaj do ne liveras rekte al ordinara konsumanto.

Groco referencas al materialo ĉu likvida aŭ greneca aŭ amaso de relative malgrandaj solidoj, kiaj nafto/oleo, greno, karbo, aŭ gruzo. Tiu ŝarĝo estas kutime ĵetita aŭ faligita al ŝutvarŝipa holdo, ŝarĝovagono, aŭ kamiono/remorko. Pli malgrandaj kvantoj (ankoraŭ konsiderataj "groco") povas esti metitaj en skatoloj (aŭ tambur-ujoj) kaj surpaledigitaj. Groco estas klasita kiel likvaĵo aŭ sekaĵo.

La esprimo "groco" ankaŭ estas uzata en la fako de vendo. Groca vendado implicas vendi konsumajn produktojn sen pakumo. La 2010-aj jaroj vidis tre fortan pliiĝon en la grocvenda sektoro en Eŭropo. Estis kalkulata, ke en 2023 la kvanto da pakumoj, kiujn ŝparos senpakumaj butikoj en Eŭropa Unio, estos ĉirkaŭ 5.500 tunojhttps://reseauvrac.org/IMG/pdf/2020_06_30_zwe_pfs_executive_summary.pdf (arkivo).

 Vidu ankaŭ 
 Groco (nombro)
 Pogranda komerco

 Literaturo 





 Referencoj 

Kategorio:Komerco
Kategorio:Ekonomiko